Diari Oficial de la Generalitat Valenciana


Sumari del DOGV 2501, del 05-05-1995 (1995/834584)

RESOLUCIÓ de 20 d'abril de 1995, de la directora general de l'IVAP per la qual es convoca un curs sobre Procediment Administratiu per a funcionaris d'administració local.
--------------------------------------------------------------------------------------------------------------------------------------------------------------------------

### Dades del document

Número de DOGV
:   2501

Data del DOGV
:   05-05-1995

Secció del DOGV
:   ALTRES DISPOSICIONS

Número del document
:   1995/834584


Data del document
:   20-04-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 20 d'abril de 1995, de la directora general de l'IVAP per la qual es convoca un curs sobre Procediment Administratiu per a funcionaris d'administració local.   
Aprovat per resolució de 16 de gener de 1995 (DOGV núm. 2.439, de 31.01.95) el Pla de Formació per a 1995, adreçat al personal de l'administració local, es convoca el curs següent:  
(50531) Procediment Administratiu.  
1. Objectius: aquest curs pretén que aquells que exercesquen llocs de treball que utilitzen el procediment administratiu, analitzen les innovacions de la Llei 30/1992.  
2. Contingut:   
- Llei 30/1992. El seu significat en el procés de modernització.  
- Innovacions de la Llei en el procediment, la revisió dels actes i el règim de responsabilitat.  
- L'obligació de resoldre. Actes presumptes.  
- Especialitats en l'organització, funcionament i règim jurídic de les entitats locals.  
3. Adreçat a: habilitats nacionals i funcionaris de grups A i B d'administració local. Tindran caràcter preferent les sol·licituds de secretaris-interventors.  
4. Durada: 21 hores.  
5. Llocs, dates i horaris:   
Castelló de la Plana: 6, 13, i 20 de juny. Horari de 10.00 a 15.00 i de 17.00 a 19.00.  
Torrevieja: 7, 14, 21 i 28 de juny. Horari de 12.00 a 15.00 i de 17.00 a 19.15.  
València: mes de novembre. Als alumnes admesos, se'ls comunicarà les dates concretes i l'hora del curs.  
6. Participants: 20 en cada edició.  
7. Preu: d'acord amb l'Ordre de 8 de gener de 1993, del conseller d'Administració Pública, per la qual s'estableixen els preus públics que ha de percebre l'Institut Valencià d'Administració Pública (DOGV núm. 1.956, de 3 de febrer de 1993), els preus són:  
Grup A 21.000 PTA  
Grup B 17.850 PTA  
8. Sol·licituds: les sol·licituds hauran d'adreçar-se, d'acord amb el model adjunt, a l'IVAP, carrer del Museu, num. 3 (CP: 46709), València, fax (96) 386 63 38, fins a 10 dies abans d'iniciar-se el curs. Hauran de consignar-se les dades personals, el lloc de treball, corporació, telèfon corresponent i les funcions que duga a terme el funcionari.  
Aquestes hauran d'anar autoritzades per l'alcaldia, regidoria delegada o cap del servei corresponent.  
En cas que d'una mateixa corporació hi ha més d'una petició, haurà de trametre's una relació prioritzada de les citades sol·licituds, d'acord amb els models que s'adjunten.  
9. Per als funcionaris amb habilitació de caràcter nacional, i a efectes del que preveu l'article 1.d. de l'Ordre del Ministeri per a les Administracions Públiques, de 10 d'agost de 1994 (BOE de 12.08.94), aquest curs tindrà una valoració de 0.30 punts.  
València, 20 d'abril de 1995.- La directora general de l'IVAP: Juana Serna Masiá.